කවුද සටනට එන්නේ
එළැඹෙන ජනාධිපතිවරණය සඳහා ස්වාධීන අපේක්ෂකයකු ලෙස අලුත් ලකුණකින් ජනාධිපති රනිල් වික්රමසිංහ මහතා ඉදිරිපත් වන බව එක්සත් ජාතික පක්ෂයේ උපනායක හිටපු අධ්යාපන ඇමැති අකිල විරාජ් කාරියවසම් මහතා දිවයිනට ඊයේ 16දා පැවසීය රටේ පවතින්නේ දේශපාලන ප්රශ්නයක් නොව ආර්ථික ප්රශ්නයක් බවත් දේශපාලන ප්රශ්නවලට විසඳුම් ලබාදීමට ඇතැම් අයට හැකියාව ලැබුණත් ආර්ථික ප්රශ්නවලට විසඳුම්දීමට රටේ සිටින එකම නායකයා රනිල් වික්රමසිංහ මහතා බවත් ඔහු කීය වැටී තිබූ රට යම් මට්ටමකට ගොඩගෙන ඉදිරියට ගෙනයෑමට ජනාධිපතිවරයා කටයුතු කර ඇති බවත් ජනතාව එය තේරුම් ගෙන ජනාධිපතිවරයා නැවත ජනාධිපති ධුරයට පත්කර ගැනීමට වගබලාගත යුතු බවත් කී ඒ මහතා ජනතාව වැරදි තීරණයක් ගෙන රට නැවත ආර්ථිකමය වශයෙන් කඩා වැටුණහොත් පසුතැවී පලක් නැතැයි ද කීය ජනාධිපතිවරණය සඳහා ඉදිරිපත් වීමට කිහිපදෙනකු සිටිය ද රට ඉදිරියට ගෙනයන ආකාරය හෝ ඒ සඳහා ආර්ථික දැක්මක් ඉදිරිපත් කරන්නේ ජනාධිපති රනිල් වික්රමසිංහ මහතා පමණක් බවද කාරියවසම් මහතා වැඩිදුරටත් පැවසීය චමින්ද සිල්වා එළැඹෙන ජනාධිපතිවරණයේදී සිය පක්ෂයේ ජනාධිපති අපේක්ෂකයා ලෙස විපක්ෂ නායක සමගි ජන බලවේගයේ නායක සජිත් ප්රේමදාස මහතා නිසැකවම ඉදිරිපත් වන බව පාර්ලිමේන්තු මන්ත්රී සමගි ජන බලවේගයේ මහ ලේකම් රංජිත් මද්දුමබණ්ඩාර මහතා දිවයිනට ඊයේ 16දා ප්රකාශ කළේය සජිත් ප්රේමදාස මහතා විශාල ඡන්ද ප්රතිශතයකින් ජයග්රහණය කරනු ලබන බවත් අනිවාර්යයෙන්ම ජනාධිපතිවරණය ජයග්රහණය කළ හැකි ජනතා නායකයා සිය පක්ෂයෙන් ඉදිරිපත් කර ඇති බවත් ඒ මහතා වැඩිදුරටත් සඳහන් කළේය සුජීව තත්සර  එළැඹෙන ජනාධිපතිවරණයේදී ජාතික ජන බලවේගයේ ජනාධිපති අපේක්ෂක ලෙස අනුර කුමාර දිසානායක මහතා ඉදිරිපත්වීම ස්ථිර බව එම බලවේගයේ විධායක සභික වෛද්ය නලින්ද ජයතිස්ස මහතා දිවයිනට ඊයේ 15දා සඳහන් කළේය ඔහු මාලිමාව ලකුණින් තරග කරන බවත් ඔහුට ජයග්රහණය ස්ථිර බවත් හෙතෙම කියා සිටියේය ජාතික ජන බලවේගයේ ජයග්රහණය පිණිස ජනතාව රොද බැඳ සිටින බවත් ජනතාවට දැන් අවශ්යව ඇත්තේ මැතිවරණය බවත් ඔහු වැඩිදුරටත් පැවැසීය සිරිමන්ත රත්නසේකර ඉදිරි ජනාධිපතිවරණය සඳහා පොදුජන පෙරමුණේම කෙනෙක් තරග කළ යුතු බව බහුතර මතයයි ඒත් තවම තීන්දුවක් ගෙන නැහැ යැයි ශ්රී ලංකා පොදුජන පෙරමුණේ මහලේකම් සාගර කාරියවසම් මහතා පැවසීය මේ වනවිට ආසන සමුළු පවත්වා පක්ෂය ශක්තිමත් කරලීමේ මූලික පියවරයන් ගෙන ඇති බවත් සඳහන් කළ ලේකම්වරයා පොදුජන පෙරමුණේ ජනාධිපති අපේක්ෂකයා ඉදිරි ජනාධිපතිවරණයේ දී ජයග්රහණය කරවීමට කටයුතු කරන බවත් පැවසීය මෙරට ජනතාවගෙන් බහුතරයක් ශ්රී ලංකා පොදුජන පෙරමුණ වටා සිටින බවත් ප්රකාශ කළ ලේකම්වරයා එම ජනතාවගේ බලාපොරොත්තු සහ අනාගත අපේක්ෂාවන් ජයග්රහණය කිරීම සඳහා කටයුතු කරන බවත් තවදුරටත් අදහස් දක්වමින් පැවසීය එරික් ගාමිණී ජිනප්රිය උතුරේ ජනතාවගේ ඉල්ලීම මත එළැඹෙන ජනාධිපතිවරණයට දෙමළ පොදු අපේක්ෂකයකු අප ඉදිරිපත් කරනවා යැයි දෙමළ ජනතා ජාතික සන්ධානයේ නායක පාර්ලිමේන්තු මන්ත්රි සී වී විග්නේශ්වරන් පැවසීය දේශපාලන හා සිවිල් සංවිධාන 89ක් පමණ මේ සඳහා අපට පෙරැත්ත කර තිබෙනවා අපේ ජනතාවගේ අයිතීන් නිසි ලෙස රැකදීමට මෙතෙක් ක්රියාකර නැහැ අපේ උපන් බිමේ සුළු ජාතීන් ලෙස තවමත් අපේ ද්රවිඩ ජනතාව උරුමය භුක්ති විඳින්නේ තවත් කාරණා ගණනාවක් ගැන අපි දිගින් දිගටම කීවත් පලක් වී නැහැ දීර්ඝ විස්තරයක් පසුව කියන්නම් යැයි ද විග්නේශ්වරන් මහතා කීය